PATVIRTINTA

 Tauragės lopšelio-darželio ,,Kodėlčius“

 direktoriaus 2022 m. vasario 7 d.

 įsakymu Nr. V-64

**TAURAGĖS LOPŠELIO-DARŽELIO ,,KODĖLČIUS“ 2022 M. VEIKLOS PLANAS**

1. **LOPŠELIO-DARŽELIO PRISTATYMAS**

**Duomenys apie įstaigą:**

* Lopšelis-darželis ,,Kodėlčius” yra Tauragės rajono savivaldybės biudžetinė įstaiga.
* Pagrindinė veiklos rūšis – ikimokyklinis ugdymas.
* Ugdomoji forma – dieninė.
* Ugdomoji kalba – lietuvių.
* Įstaigoje veikia 15 grupių, kurias lanko 266 vaikai.
* Dirba 62 darbuotojai: iš jų - 32 pedagogai, 30 - aptarnaujantis personalas.

 **Vizija**

Laimingo vaiko darželis. Tai moderni, profesionali, atvira, aktyviai veikianti, nuolat besimokanti, kurianti saugią, šiuolaikišką ugdymo(si) aplinką ugdymo įstaiga.

  **Misija**

Teikti kokybiškas ikimokyklinio ir priešmokyklinio ugdymo paslaugas, tenkinti vaiko prigimtinius, socialinius, pažintinius, saviraiškos poreikius, glaudžiai bendradarbiaujant su šeima ir socialiniais partneriais.

 **Strateginiai prioritetai**

Vaikų ugdymo(si) proceso tobulinimas taikant kokybišką ir inovatyvų ugdymą(si).

Vaikų pasiekimų ir pažangos vertinimo sistemos tobulinimas.

Pedagogų profesinės kultūros ir kompetencijų tobulinimas.

Pedagogų ir tėvų veiklos dermės plėtojimas.

Materialinės bazės turtinimas ir atnaujinimas.

1. **2021 METŲ VEIKLOS PLANO ĮGYVENDINIMO ATASKAITA**

**2021 m. veiklos vykdymui ir ugdymo kokybės užtikrinimui gautos ir panaudotos lėšos: mokymo – 347 004 Eur, savivaldybės biudžeto – 503 147 Eur, spec.programų – 71 044 Eur, paramos – 2 291 Eur, projektų – 3200 Eur.**

|  |
| --- |
| Tauragės lopšelio-darželio ,,Kodėlčius“ 2019-2022 metų strateginio plano tikslai orientuoti į ugdymo kokybės gerinimą, ugdymo programos kūrybišką įgyvendinimą, pedagogų kvalifikacijos tobulinimą, pagalbos vaikams ir šeimai efektyvinimą, funkcionalios ugdymo aplinkos kūrimą. Šiems tikslams įgyvendinti 2021 m. buvo numatyti 4 tikslai.Vienas iš tikslų – ***užtikrinti ankstyvojo ir jaunesniojo ikimokyklinio amžiaus vaikų ugdymo kokybę****.* Visus metus buvo vykdoma aktyvi ugdymo proceso priežiūra, kurio metu stebima vaikų adaptacija ir kompetencijų ugdymas. Analizuojama vaikų daroma pažanga bei taikomų ugdymo metodų veiksmingumas. Didelis dėmesys 2021 m. buvo skiriamas vidaus ir lauko aplinkų pritaikymui tokio amžiaus vaikams. Vienas iš svarbesnių atliktų darbų - žaidimų aikštelės įrengimas sausio mėn. įkurtai ,,O PA PA“ grupei. Sumontuotos tvorelės ,,Drugelių“, ,,Pelėdžiukų“ grupių žaidimų aikštelėse. Tai leido užtikrinti mažų vaikų saugumą kieme. Nemažu iššūkiu tapo neplanuotas 2-iejų ankstyvojo amžiaus vaikams skirtų grupių ,,Pykšt“ ir ,,Pokšt“ įsteigimas adresu: D.Poškos g. 26. Per vasarą buvo atlikti remonto darbai, grupės aprūpintos baldais ir ugdymo priemonėmis, priimti nauji darbuotojai. Nuo rugsėjo 1 d. į šias grupes buvo priimta 30 vaikų. Tai padidino ikimokyklinio ugdymo paslaugų prieinamumą 2-iejų metų vaikams ir sumažino laukiančių darželio eilę. Ankstyvojo ugdymo mokytojai tobulino savo profesines kompetencijas BDT (Besimokančių darželio tinklo) programoje nuotoliniu būdu. Trys naujos grupės aprūpintos IKT priemonėmis: kompiuteriais, multimediomis, planšetėmis.Kitas 2021 m. tikslas – ***gerinti įstaigos komunikaciją, sudaryti sąlygas darbuotojų bendradarbiavimui ir psichologiniam komfortui****.* Šių metų uždavinys ieškoti galimybių kaip patobulinti vidinį mikroklimatą, skatinti lyderystę, kad visi darbuotojai dirbtų bendradarbiaudami, dalintųsi gerąja patirtimi. Šiais metais atliktas išsamus veiklos kokybės įsivertinimas parodė, jog labai gerai mikroklimatą vertino 9 proc. darbuotojų, gerai – 54 proc., patenkinamai – 31 proc., nepatenkinamai – 6 proc. Paskatinti šių rezultatų administracija inicijavo psichosocialinių rizikos veiksnių tyrimą, kurio rezultatai parodė, jog lopšelio-darželio psichosocialinė aplinka priimtina. Parengta Darbuotojų pranešimo bei tyrimo apie psichologinį smurtą darbe tvarka, kurioje numatyta ir prevencija psichosocialinių sąlygų gerinimui. 2021 m. į kolektyvą įsiliejo 10 naujų darbuotojų, todėl buvo plėtojama mentorystė bei skatinama lyderystė, sudarytos sąlygos visiems darbuotojams savarankiškai dirbti komandose. Visus metus veikė STEAM grupė, veiklos įsivertinimo, programos tobulinimo bei vidaus kontrolės sistemos kūrimo grupės, kurioms vadovavo įstaigos darbuotojai - lyderiai. Šių grupių darbo rezultatų refleksija atlikta Mokytojų tarybos posėdyje gruodžio 28 d.Metiniame plane buvo numatyta ***tobulinti pedagogų gebėjimus kurti ugdymo turinį, padedantį gerinti kiekvieno vaiko pasiekimus.*** Įgyvendinant šį tikslą, didžiausias dėmesys buvo skiriamas mokytojų kompetencijų tobulinimui, nes tai sukuria prielaidas ugdymo kokybės gerinimui. Tuo pačiu stiprina ir pedagogų profesinę motyvaciją. Per metus vieno pedagogo tobulėjimui skirta 12 dienų, t.y. vidutiniškai 76 val. Pedagogai gilinosi į inkliuzinio ugdymo ypatumus, inovacijų taikymą ugdymo procese, nuotoliniu būdu stebėjo kitų šalių gerąją patirtį. Įstaiga dalyvauja Nacionalinės švietimo agentūros projekte ,,Inovacijos vaikų darželyje“, kurio uždavinys - pagerinti vaikų ugdymo pasiekimus skatinant pokyčius švietimo įstaigų veikloje. Tai sudaro sąlygas atnaujinti ikimokyklinio ugdymo įstaigoje taikomus pasenusius ugdymo organizavimo modelius, metodus, ugdymo įrankius, priemones ir turinį. 2 darželio pedagogės, įgijusios lektorių statusą, vedė 40 val. mokymus ,,Inovatyvus ikimokyklinis ugdymas“ ne tik mūsų darželio, bet ir Jurbarko, Šilalės, Raseinių, Kelmės ikimokyklinių įstaigų pedagogams. Tuo pačiu metu vyko ir ikimokyklinio ugdymo programos ,,Kodėlčiukų žingsneliai“ atnaujinimo darbai, remiantis naujais ,,Ikimokyklinio ugdymo metodinės medžiagos rinkiniais“. Visas ugdymo procesas buvo paremtas STEAM ugdymo filosofija, dalyvauta nuotoliniu būdu 6 tarptautiniuose, 36 respublikiniuose, 4 rajoniniuose projektuose. Vyko 23 įstaigos šventės, akcijos, projektai. Tėvų apklausa parodė, kad darželis, diegdamas patyriminio ugdymo principus, eina teisinga linkme. 96 proc. tėvų labai gerai arba gerai įvertino lopšelio-darželio teikiamų paslaugų kokybę, nes, anot jų, dirba profesionalūs pedagogai ir vaikai įgyja vis naujų gebėjimų, 80 proc. tėvų teigia, jog darželyje daug įdomios veiklos, net 98 proc. tėvų patenkinti vaikų pasiekimais. Didelė įstaigos sėkmė, jog visus metus dirbo pilnai sukomplektuota pagalbos vaikui, šeimai komanda: psichologas, logopedas, specialusis pedagogas, socialinis pedagogas, 6 mokytojų padėjėjai. Tai sudarė sąlygas laiku pastebėti vaiko raidos individualius ypatumus bei skatino specialiųjų poreikių vaikų pažangą.Lopšelis-darželis buvo išsikėlęs tikslą - ***lauko aplinkoje gerinti sąlygas vaikų tyrinėjimo, kūrybiškumo ir sveikatos stiprinimo kompetencijų ugdymui.*** Sėkmingai tęsta ir plėtota vasaros stovyklėlė ,,Gamtos takeliu keliaukime kartu“, kur buvo įgyvendintos ne tik STEAM, bet ir lauko darželio ugdymo idėjos. Inžinierių, vandens, menų, miško, Mauglio dienų metu vaikai vykdė veiklas netradicinėse erdvėse: Žalgirių stadione, Taurų nuotykių parke, Lakštingalų slėnyje, gyvūnų prieglaudoje bei Tauragės krašto muziejuje. Mokyklos pedagogai su ugdytiniais aktyviai dalyvavo respublikinės ikimokyklinio ugdymo kūno kultūros pedagogų asociacijos (RIUKKPA) skelbiamuose projektuose ir akcijose. Sėkmingai vykdytas LFF projektas ,,Futboliukas“ bei įstaigos organizuotas sveikatingumo projektas ,,Mes mažieji Maugliai“. Įsigyta mobilių lauko sportui skirtų priemonių už 1000 Eurų. STEAM kupolas kieme aprūpintas nauja vabaliukų kolekcija, žmogaus organų muliažu, edukacinėmis bitutėmis – robotais ,,Bee-bot“, už tėvų skirtą paramą nupirktas STEAM sienelės komplektas (1200 Eur.). Vasaros metu atnaujinta judrioji aikštelė ,,Išdykėlių gaudyklė“. Visos šios priemonės sudarė geresnes galimybes tobulinti vaikų tyrinėjimo, kūrybiškumo bei sveikatos stiprinimo kompetencijas lauko aplinkoje. Nepavyko atnaujinti sporto stadiono dangos bei takų aplink jį dėl nepakankamai gautų lėšų. |

**SSGG**

**2022 m.**

|  |  |
| --- | --- |
| **STIPRYBĖS**1. Grupės sistemingai aprūpinamos ugdymo priemonėmis.
2. Informatyvi įstaigos interneto svetainė.
3. Estetiška, sutvarkyta darbo aplinka.
4. Efektyvi vadyba.
5. Kvalifikuoti darbuotojai.
6. Palankios sąlygos savišvietai ir kvalifikacijos kėlimui.
7. Geras įstaigos įvaizdis, palankūs tėvų atsiliepimai apie įstaigą.
8. Pagalbos mokytojui ir mokiniui specialistų gausėjimas.
9. Nuolat tiriami tėvų ir darbuotojų poreikiai
10. Didėjantis darbuotojų darbo užmokestis.
11. Didelis dėmesys sportui, įgyvendinamos įvairios kūno kultūros ir sveikatinimo programos.
12. Inovatyvių ugdymo metodų taikymas. STEAM plėtojimas.
13. Aktyviai įgyvendinami įvairūs projektai, pritraukiamos papildomos lėšos ugdymui.
 | **SILPNYBĖS**1. Didėjantis vaikų, turinčių vidutinių ir didelių spec.poreikių, skaičius.
2. Pasyvus kai kurių darbuotojų dalyvavimas projektuose.
3. Prastėjantis įstaigos mikroklimatas.
4. Nepilnai išnaudojama lauko aplinka ugdymui
5. Nepakankamas pedagogų IT raštingumas.
6. Kai kurioms grupėms trūksta lauko įrengimų.
7. Pasyvi įstaigos savivalda, maža dalis tėvų dalyvauja įstaigos veikloje.
8. Pedagogų kompetencijos trūkumas dirbant su spec.poreikių vaikais.
9. Dalies tėvų pedagoginių, psichologinių ir socialinių įgūdžių stoka.
 |

|  |  |
| --- | --- |
| **GALIMYBĖS**1. Stiprinti įstaigos savivaldos pozicijas, įtraukiant daugiau tėvų į lopšelio-darželio veiklas.
2. Skatinti pedagogų nuolatinį tobulėjimą organizuojant reikalingus mokymus (darbo su spec.poreikių vaikais, IKT naudojimo).
3. Sistemingai tirti ir analizuoti mikroklimato pokyčius, siekiant užtikrinti kiekvieno darbuotojo psichologinį komfortą įstaigoje.
4. Plėtoti naujų socialinių partnerių paiešką, įgyvendinant bendrus projektus.
5. Skatinti pasidalijimą gerąja patirtimi.
 | **GRĖSMĖS**1. Didėjantis vyresnio amžiaus darbuotojų skaičius (dėl to atsirandantis profesinis ,,perdegimas“, ligos)
2. Daugėja vaikų, turinčių sveikatos ir elgesio sutrikimų.
3. Kai kurių tėvų nenoras pripažinti savo vaikų elgesio ir ugdymo sutrikimus.
4. Nenumatytų aplinkybių (force majeure) atsiradimas (pvz.pandemija)
 |

1. **2022 M. VEIKLOS TIKSLAI IR UŽDAVINIAI, ĮGYVENDINIMO PRIEMONĖS**

**2022 m. veiklos vykdymui ir ugdymo kokybės užtikrinimui Tauragės lopšeliui-darželiui ,,Kodėlčius“ skirta: mokymo lėšų – 422 100 Eur, savivaldybės biudžeto lėšų – 556 100 Eur, spec.programų lėšų – 86 800 Eur.**

**1 tikslas – užtikrinti kokybišką inovatyvų vaikų ugdymą.**

|  |  |  |  |
| --- | --- | --- | --- |
| Eil.Nr. | Veiklos | Atsakingas | Įgyvendinimo priemonė, rezultatas |
| 1.1. | Mokytojų kompetencijų ūgtis. | Direktorė | 1.1.1.Atliktas darbuotojų kvalifikacijos tobulinimo poreikio tyrimas (vasario mėn.)1.1.2.Organizuojama metodinė veikla, skatinanti pasidalijimą informacija iš seminarų (visus metus)1.1.3.Tęsiama mokymų programa ,,Inovacijos vaikų darželyje” (sausio-balandžio mėn. 4 seminarai)1.1.4. Mokytojų dalyvavimas kvalifikaciniuose renginiuose pagal individualius poreikius (ne mažiau 5 d.)1.1.5.Mokytojų kvalifikacijos tobulinimasis BDT mokymuose tema: ,,STEAM filosofijos įgyvendinimas“ ( ne mažiau kaip 80 proc. pedagogų) |
| 1.2. | Darbas su atnaujinta ikimokyklinio ugdymo programa ,,Kodėlčiukų žingsneliai” | Direktoriaus pavaduotoja ugdymui, Mokytojų tarybos pirmininkė | 1.2.1. Mokytojų tarybos posėdyje susitarta dėl ugdymo kokybės sampratos bei veiksnių, užtikrinančių kokybišką ugdymą (kovo mėn.) 1.2.2.Vykdoma ugdymo proceso bei planavimo stebėsena (kas mėn.)1.2.3. Tyrimo apie inovacijų taikymą ugdymo procese organizavimas ir rezultatų aptarimas (gruodžio mėn.)1.2.4. Metodinės pagalbos teikimas naujai pradėjusiems dirbti pedagogams. (visus metus) |
| 1.3. | Kryptingas spec.poreikių vaikų ugdymas | VGK  | 1.3.1.Individualių planų rengimas spec.poreikių vaikams (po PPT išvadų)1.3.2. Pagalbos specialistų bendravimas su mokytojais, dirbančiais su spec. poreikių vaikais (nuolat)1.3.3.VGK posėdžių sistemingas organizavimas (1 kartą per 2 mėn.) |
| 1.4. | Patirtinis ugdymas netradicinėse erdvėse. | Grupių mokytojos | 1.4.1. Vaikų turizmo organizavimo aprašo bei programų parengimas. (kovo mėn.)1.4.2.Ugdymo veiklų organizavimas Kartų parke, miesto erdvėse, muziejuose, Lakštingalų slėnyje, Oko miške, krantinėje prie upės Jūros ir t.t. (po 2-4 veiklas per metus)1.4.3. Tęsiama vasaros stovyklėlė ,,Gamtos takeliu keliaukime kartu” (birželio mėn.) |
| 1.5. | Projektų, renginių organizavimas | Direktoriaus pavaduotoja ugdymui, grupių mokytojos, meninio ugdymo mokytoja | 1.5.1. Renginiai, projektai organizuojami pagal atskirą planą (pridedama) po 1-2 renginius per mėn. |

**2 tikslas – tobulinti bendradarbiavimu grįstą lopšelio-darželio veiklą.**

|  |  |  |  |
| --- | --- | --- | --- |
| Eil.Nr. | Veiklos | Atsakingas | Įgyvendinimo priemonė, rezultatas |
| 2.1. | Mokymų, paskaitų, susitikimų, renginių organizavimas tėvams. | Direktorė,grupių mokytojos,psichologė | 2.1.1. Naujai priimtų vaikų tėvų susirinkimų organizavimas ,, Vaiko adaptacija darželyje” (rugsėjo mėn.)2.1.2. Tėvų švietimo vykdymas. (2-3 kartus per metus) |
| 2.2. | Dalyvavimas socialinių partnerių organizuojamose konferencijose, akcijose. | Direktoriaus pavaduotoja ugdymui, grupių mokytojos | 2.2.1. Dalyvavimas kitų ikimokyklinio ugdymo įstaigų organizuojamuose renginiuose, skirtuose vaikams, jų kūrybai (5-8 projektai per metus)2.2.2. Dalyvavimas kitų oranizacijų renginiuose (rajono, respublikos, tarptautinių organizacijų) 2-6 renginiai per metus. |
| 2.3. | Tėvų įtraukimas į ugdymo procesą. | Įstaigos taryba | 2.3.1. Organizuojamos veiklos su šeima ,,Pofesijos”2.3.2. Pavasario sporto šventė kartu su tėvais darželio kieme.2.3.3. Tėvų savanorystės idėjų įgyvendinimas organizuojant veiklas netradicinėse erdvėse. |
| 2.4. | Bendradarbiavimas su soc.partneriais organizuojant papildomo ugdymo veiklą. | Direktorė | 2.4.1. Tęsiamos sutartys su VšĮ ,,Robotikos akademija” bei A.Zabėlos įm. dėl ,,Robotikos” , ,,Mažųjų išradėjų” būrelių veiklos.2.4.2.Naujų sutarčių pasirašymas dėl papildomo ugdymo būrelių organizavimo įstaigoje (nuo rugsėjo mėn.) |

**3 tikslas – užtikrinti saugią ir sveiką ugdymo bei darbo aplinką.**

|  |  |  |  |
| --- | --- | --- | --- |
| Eil.Nr. | Veiklos | Atsakingas | Įgyvendinimo priemonė, rezultatas |
| 3.1. | Socialinių-emocinių ugdymo programų vykdymas. | Psichologė | 3.1.1. Programos ,,Kimochis” vykdymas jauneniojo ikimokyklino amžiaus vaikams3.1.2. Programos ,,Zipio draugai” vykdymas vyresniojo ikimokyklino amžiaus vaikams. |
| 3.2. | Giluminis veiklos kokybės įsivertinimas ,,Mokyklos mikroklimatas” | Direktorė | 3.2.1.Veiklos kokybės įsivertinimo darbo grupės sudarymas. (rugsėjo mėn.)3.2.2. Įsivertinimo vykdymas (instrumentų numatymas, iliustracijų parengimas)3.2.3. Ataskaitos pristatymas bendruomenei (gruodžio mėn.) |
| 3.3. | Sveikatingumo projektų vykdymas | Sveikatos priežiūros specialist, socialinė pedagogė | 3.3.1. Sveikatos priežiūros specialistės veiklos plano įgyvendinimas (kas mėn.po 1-3 veiklas)3.3.2.Projekto ,,Sveikatos takeliu” naujo etapo vykdymas pagal pateiktą paraišką ir gautą fiansavimą. |
| 3.4. | ,,Aktyvios mokyklos” plano įgyvendinimas. | Kūno kultūros mokytojas  | 3.4.1. ,,Aktyvios mokyklos” darbo grupės patvirtinimas (iki kovo 1 d.)3.4.2.Fizinio aktyvumo skatinimo plano 2022 m. parengimas ir įgyvendinimas (ne mažiau 80 proc. numatytų priemonių per metus) |
| 3.5. | Darbuotojų motyvavimo sistemos, nukreiptos į darbuotojų veiklos rezultatyvumą ir aktyvumą, tobulinimas. | Administra-cija | 3.5.1.Kartą per metus organizuojami individualūs pokalbiai su kiekvienu darbuotoju susitariant dėl svarbiausių darbų ir veiklos rezultatų.3.5.2.Pedagogų savianalizės anketų apibendrinimas.3.5.3.Bendrų kultūrinių veiklų organizavimas. |

**4 tikslas – turtinti įstaigos materialinę-fizinę bazę**

|  |  |  |  |
| --- | --- | --- | --- |
| Eil.Nr. | Veiklos | Atsakingas | Įgyvendinimo priemonė, rezultatas |
| 4.1. | Lauko aplinkos atnaujinimas | Direktoriaus pavaduo-tojas ūkio reikalams | 4.1.1.Įrengtos 2 naujos žaidimų aikštelės ,,Pykšt” ir ,,Pokšt” grupėms (iki rugsėjo 1 d.)4.1.2.Sumontuoti poilsio suoleliai prie kiekvienos žaidimų aikštelės (iki gegužės 30 d.)4.1.3.Atnaujinta takelio danga prie stadiono (iki rugsėjo 1 d.) |
| 4.2. | Vidaus aplinkos sąlygų gerinimas | Direktoriaus pavaduo-tojas ūkio reikalams | 4.2.1.Pilnai įrengtas direktoriaus pavaduotojo ūkio reikalams kabinetas (iki rugsėjo 1 d.)4.2.2. Atliktas remontas direktoriaus pavaduotojos ugdymui kabinete (iki rugpjūčio 1 d.)4.2.3.Įrengti kondicionieriai visose grupėse (iki rugsėjo 1 d.)4.2.4.Esant poreikiui viena ikimokyklinio ugdymo grupė pertvarkyta į ankstyvojo ugdymo grupę.4.2.5.Ugdymo grupės aprūpintos ugdymo priemonėmis pagal programos reikalavimus. (poreikis tiriamas ir įgyvendinamas 2 kartus per metus) |

**MOKYTOJŲ TARYBOS POSĖDŽIAI**

|  |  |  |
| --- | --- | --- |
| Eil.Nr. | Tema | Atsakingas |
| 1. | Tauragės lopšelio-darželio ,,Kodėlčius” ugdymo kokybės samprata ir veiksniai ( kovo mėn.) | Mokytojų tarybos pirmininkė |
| 2. | Vaikų pasiekimų analizė už 2021-2022 m.m. (gegužės mėn.) | Direktoriaus pavaduotoja ugdymui |
| 3. | Iššūkiai ir prioritetai 2022-2023 m.m. (rugpjūčio mėn.) | DirektorėMokytojų tarybos pirmininkė |
| 4. | Giluminio įsivertinimo ataskaita.2023-2025 m. strateginio plano projekto pristatymas (gruodžio mėn.) | Mokytojų tarybos pirmininkėDarbo grupės |

**MOKYKLOS TARYBOS POSĖDŽIAI**

|  |  |  |  |
| --- | --- | --- | --- |
| Eil.Nr. | Temos | Laikas | Atsakingas |
| 1. | Mokyklos direktoriaus ataskaita už 2021 m. Įvertinimas.2022 m. veiklos plano ir biudžeto aptarimas.Atnaujintos ikimokyklinio ugdymo programos pristatymas. | Vasario mėn. | Mokyklos tarybos pirmininkė |
| 2. | Įstaigos darbo organizavimas vasaros laikotarpiu.Šeimų sporto šventės organizavimas. | Gegužės mėn. | Mokyklos tarybos pirmininkė |
| 3. | Pasirengimas naujiems mokslo metams. Tarifikacijos plano aptarimas, ir IV ketvirčio biudžeto svarstymas. | Rugsėjo mėn. | Mokyklos tarybos pirmininkė |
| 4. | Mokytojų atestacijos planas.Strateginio plano projekto 2023-2025 m. aptarimas. | Gruodžio mėn. | Mokyklos tarybos pirmininkė |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Tauragės lopšelio-darželio ,,Kodėlčius“

tarybos 2022 m. vasario 7 d.

protokoliniu nutarimu Nr. 2